title: Odluka Predsjedništva Europskog parlamenta od 15. prosinca 2014. o izmjeni Provedbenih mjera Statuta članova Europskog parlamenta

text:
               30.12.2014

               HR

               Službeni list Europske unije

               C 466/1

         ODLUKA PREDSJEDNIŠTVA EUROPSKOG PARLAMENTA
   od 15. prosinca 2014.
   o izmjeni Provedbenih mjera Statuta članova Europskog parlamenta
   (2014/C 466/01)
   PREDSJEDNIŠTVO EUROPSKOG PARLAMENTA,
   uzimajući u obzir Ugovor o funkcioniranju Europske unije, a posebno njegov članak 223. stavak 2.,
   uzimajući u obzir Statut članova Europskog parlamenta (1) („Statut”),
   uzimajući u obzir članke 10. i 25. Poslovnika Europskog parlamenta,
   budući da:

               (1)

               U članku 20. stavku 1. Statuta navodi se da „članovi imaju pravo na naknadu troškova povezanih s obnašanjem mandata”, a u stavku 4. navodi se da „Parlament propisuje uvjete za ostvarivanje tog prava”. Ti su uvjeti, između ostalog, utvrđeni člancima 22., 24. i 66. Provedbenih mjera Statuta članova Europskog parlamenta (2) („Provedbene mjere”).

               (2)

               Slično tome, u članku 4. Provedbenih mjera članove se obvezuje da pri podnošenju zahtjeva za povrat liječničkih troškova prilažu izvornike popratnih dokumenata. Zbog toga članovi često moraju ručno ispunjavati duge i složene obrasce te im prilagati izvornike računa i drugih popratnih dokumenata kako bi dobili povrat nastalih troškova.

               (3)

               Kako bi taj postupak bio manje birokratski, članovima bi trebalo ponuditi mogućnost podnošenja elektroničkih zahtjeva za povrat ili plaćanje troškova. Članovi će imati odgovornost čuvati izvornike popratnih dokumenata tijekom razumnog razdoblja, odnosno do 31. prosinca kalendarske godine koja slijedi nakon godine u kojoj je podnesen zahtjev za povrat ili plaćanje troškova. Nadležni odjeli Parlamenta trebali bi primjenjivati sustav nasumičnih provjera na temelju standardne prakse provjera kako bi zajamčili da skenirane kopije popratnih dokumenata odgovaraju izvornicima.

               (4)

               Zbog toga bi Provedbene mjere trebalo izmijeniti kako bi se članovima omogućilo podnošenje elektroničkih zahtjeva za povrat ili plaćanje troškova i skeniranih kopija izvornih popratnih dokumenata uz službenu izjavu da su te kopije vjerodostojne te kako bi se utvrdilo razdoblje tijekom kojega članovi moraju čuvati izvornike popratnih dokumenata i tijekom kojega administracija Parlamenta može uspoređivati skenirane kopije popratnih dokumenata s njihovim izvornicima.

               (5)

               Osim toga, u skladu s člankom 69. stavkom 1. Provedbenih mjera iznose putnih troškova koji se nadoknađuju, naknada za troškove boravka i naknada za opće troškove Predsjedništvo može godišnje indeksirati najviše do stope koja je jednaka stopi godišnje inflacije u Europskoj uniji za listopad prethodne godine i koju je objavio Eurostat.

               (6)

               Eurostat je 14. studenoga 2014. objavio da stopa inflacije za razdoblje od 1. studenoga 2013. do 31. listopada 2014. iznosi 0,5 %. Novi iznosi koji su rezultat usklađivanja potrebnog kako bi se uzela u obzir ta stopa inflacije trebali bi se primjenjivati od 1. siječnja 2015. te bi Provedbene mjere trebalo izmijeniti u skladu s tim,

         DONIJELO JE OVU ODLUKU:
   Članak 1.
   Provedbene mjere izmjenjuju se kako slijedi:

               1.

               Članak 4. zamjenjuje se sljedećim:
               „Članak 4.
               Postupak
               Zahtjevi za povrat troškova predaju se ovlaštenom odjelu Parlamenta ili izravno uredu za obračun Komisije na standardnim obrascima s popratnim dokumentima u prilogu.”

               2.

               U članku 20. stavku 1. točka (a) zamjenjuje se sljedećim:

                           „(a)

                           za dio puta od 0 do 50 km: 22,62 EUR;”.

               3.

               Članak 22. izmjenjuje se kako slijedi:

                           (a)

                           stavak 1. zamjenjuje se sljedećim:

                                       „1.

                                       Najveća godišnja svota koja se može nadoknaditi za putne troškove nastale u slučajevima iz članka 10. stavka 1. točke (b) iznosi 4 264 EUR.”;

                           (b)

                           prvi podstavak stavka 3. zamjenjuje se sljedećim:
                           „Najveća godišnja svota koja se može nadoknaditi za putne troškove nastale u slučajevima kad predsjednici odbora ili pododbora putuju na konferencije ili događaje koji se bave pitanjima od europskog interesa koja spadaju u djelokrug njihovog odbora ili pododbora i imaju parlamentarnu dimenziju iznosi 4 264 EUR. Za sudjelovanje u takvim događajima potrebno je prethodno dopuštenje predsjednika Parlamenta izdano nakon potvrde da su dostupna sredstva u okviru navedenog maksimalnog iznosa.”

               4.

               U članku 24. stavak 2. zamjenjuje se sljedećim:

                           „2.

                           Ako se službena aktivnost odvija na području Unije, član prima paušalnu naknadu u iznosu od 306 EUR.”

               5.

               U članku 26. stavak 2. zamjenjuje se sljedećim:

                           „2.

                           Mjesečna visina naknade iz članka 25. iznosi 4 320 EUR.”

               6.

               Članak 66. zamjenjuje se sljedećim:
               „Članak 66.
               Alternativni popratni dokumenti
               U slučaju gubitka potrebnih popratnih dokumenata član mora predati izjavu o gubitku zajedno s alternativnim popratnim dokumentima u skladu sa zahtjevima iz ovih Provedbenih mjera.”

               7.

               Dodaje se sljedeći članak:
               „Članak 72.a
               Elektronički skenirani popratni dokumenti
               1.   Ako se ovim Provedbenim mjerama upućuje na podnošenje zahtjeva za povrat ili plaćanje troškova, ti se zahtjevi mogu podnijeti elektronički, zajedno s digitalnim potpisom.
               2.   Ako se ovim Provedbenim mjerama zahtijeva podnošenje popratnih dokumenata, ti se dokumenti mogu podnijeti u vidu skeniranih kopija, pod uvjetom da član službeno izjavi da podneseni dokumenti odgovaraju svojim izvornicima.
               3.   Kako bi se mogle provoditi provjere radi uspoređivanja skeniranih kopija popratnih dokumenata s njihovim izvornicima, članovi čuvaju izvornike do 31. prosinca kalendarske godine koja slijedi nakon godine u kojoj je podnesen zahtjev za povrat ili plaćanje troškova.
               Nadležni odjeli Parlamenta primjenjuju sustav nasumičnih provjera kako bi zajamčili da skenirane kopije popratnih dokumenata odgovaraju izvornicima.”

         Članak 2.
   Ova Odluka stupa na snagu na dan objavljivanja u Službenom listu Europske unije.
   Ova Odluka primjenjuje se od istog datuma, uz iznimku članka 1. stavaka od 2. do 5. koji se primjenjuju od 1. siječnja 2015.

      (1)  Odluka 2005/684/EZ, Euratom Europskog parlamenta od 28. rujna 2005. o donošenju Statuta članova Europskog parlamenta (SL L 262, 7.10.2005., str. 1.).

      (2)  Odluka Predsjedništva Europskog parlamenta od 19. svibnja i 9. srpnja 2008. o Provedbenim mjerama Statuta članova Europskog parlamenta (SL C 159, 13.7.2009., str. 1.).


title: 2009/1015/EU: Odluka Vijeća od 22. prosinca 2009. o izmjeni dijela I. Priloga 3. Zajedničkim konzularnim uputama o državljanima trećih zemalja koji trebaju imati zrakoplovno-tranzitnu vizu

text:
               19/Sv. 11

               HR

               Službeni list Europske unije

               151

         32009D1015

               L 348/51

               SLUŽBENI LIST EUROPSKE UNIJE

         ODLUKA VIJEĆA
   od 22. prosinca 2009.
   o izmjeni dijela I. Priloga 3. Zajedničkim konzularnim uputama o državljanima trećih zemalja koji trebaju imati zrakoplovno-tranzitnu vizu
   (2009/1015/EU)
   VIJEĆE EUROPSKE UNIJE,
   uzimajući u obzir Uredbu Vijeća (EZ) br. 789/2001 od 24. travnja 2001. o zadržavanju provedbenih ovlasti Vijeća u pogledu određenih detaljnih odredbi i praktičnih postupaka za ispitivanje zahtjevâ za izdavanje viza (1),
   uzimajući u obzir inicijativu Savezne Republike Njemačke,
   budući da:

               (1)

               Dio I. Priloga 3. Zajedničkim konzularnim uputama sadrži zajednički popis trećih zemalja za čije državljane sve države članice propisuju obvezu posjedovanja zrakoplovne tranzitne vize.

               (2)

               Njemačka i Nizozemska, u vezi s državljanima Etiopije, žele obvezu posjedovanja zrakoplovno-tranzitne vize ograničiti na osobe koje nemaju valjanu vizu za jednu od država članica, ili vizu koja važi za državu ugovornu stranku Sporazuma o Europskom gospodarskom prostoru od 2. svibnja 1992., Kanadu, Japan ili Sjedinjene Američke Države. Dio I. Priloga 3. Zajedničkim konzularnim uputama potrebno je, u skladu s tim, izmijeniti.

               (3)

               U skladu s člancima 1. i 2. Protokola o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke, ona je ne obvezuje i u Danskoj se ne primjenjuje. Kako se ova Odluka gradi na schengenskoj pravnoj stečevini u skladu s odredbama glave V. dijela trećeg Ugovora o funkcioniranju Europske unije, Danska u skladu s člankom 4. toga Protokola u roku šest mjeseci od donošenja ove Odluke odlučuje hoće li Odluku prenijeti u svoje nacionalno pravo.

               (4)

               Za Island i Norvešku ova Odluka predstavlja razvoj odredaba schengenske pravne stečevine u smislu Sporazuma koji su sklopili Vijeće Europske unije i Republika Island i Kraljevina Norveška o pristupanju Islanda i Norveške provedbi, primjeni i razvoju schengenske pravne stečevine (2), koje pripadaju u područje iz članka 1. točke A Odluke Vijeća 1999/437/EZ od 17. svibnja 1999. o određenim aranžmanima za primjenu Sporazuma (3).

               (5)

               Za Švicarsku ova Odluka predstavlja razvoj odredaba schengenske pravne stečevine u smislu Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (4), koje pripadaju u područje iz članka 1. točke A Odluke 1999/437/EZ u vezi s člankom 3. Odluke Vijeća 2008/146/EZ od 28. siječnja 2008. o sklapanju, u ime Europske zajednice (5).

               (6)

               Za Lihtenštajn ova Odluka predstavlja razvoj odredaba schengenske pravne stečevine u smislu Protokola između Europske unije, Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu između Europske unije, Europske zajednice i Švicarske Konfederacije o pristupanju Švicarske Konfederacije provedbi, primjeni i razvoju schengenske pravne stečevine, koje pripadaju u područje iz članka 1. točke A Odluke 1999/437/EZ u vezi s člankom 3. Odluke 2008/261/EZ od 28. veljače 2008. o potpisivanju toga Protokola u ime Europske zajednice (6).

               (7)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje u skladu s Odlukom Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (7). Ujedinjena Kraljevina stoga ne sudjeluje u njezinu donošenju, ona je ne obvezuje i na nju se ne primjenjuje.

               (8)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (8). Irska stoga ne sudjeluje u njezinu donošenju, ona je ne obvezuje i na nju se ne primjenjuje.

               (9)

               Za Cipar ova Odluka predstavlja akt, koji se temelji na schengenskoj pravnoj stečevini ili je s njom na koji drugi način povezan u smislu članka 3. stavka 2. Akta o pristupanju iz 2003.

               (10)

               Ova Odluka predstavlja akt koji se temelji na schengenskoj pravnoj stečevini ili je s njom na koji drugi način povezan u smislu članka 4. stavka 2. Akta o pristupanju iz 2005.,

         DONIJELO JE OVU ODLUKU:
   Članak 1.
   Dio I. Priloga 3. Zajedničkim konzularnim uputama mijenja se kako slijedi:

               1.

               Pri unosu u vezi s Etiopijom, umeće se sljedeća bilješka:
               „Za Njemačku i Nizozemsku
               Sljedeće osobe ne trebaju imati zrakoplovno tranzitnu vizu:

                           —

                           državljani koji imaju valjanu vizu za jednu od država članica ili država potpisnica Sporazuma o Europskom gospodarskom prostoru od 2. svibnja 1992., Kanade, Japana ili Sjedinjenih Američkih Država ili kad se vraćaju iz tih država nakon što su upotrijebili vizu.”

               2.

               Iza popisa trećih zemalja u objasnidbenom dijelu, iza trećeg podstavka, dodaje se sljedeći podstavak:

      „Izuzeci od zahtjeva za pribavljanje zrakoplovne tranzitne vize primjenjuju se i za državljanina treće zemlje koji ima valjanu vizu za jednu od država članica ili država ugovornica Sporazuma o Europskom gospodarskom prostoru od 2. svibnja 1992., Kanade, Japana ili Sjedinjenih Američkih Država koji putuju u koju drugu treću zemlju. Izuzeci se ne primjenjuju za zrakoplovno-tranzitne vize državljana treće zemlje pri povratku iz koje druge treće zemlje nakon što im je gore navedena viza istekla.”

   Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   Članak 3.
   Ova je Odluka upućena državama članicama u skladu s Ugovorima.

      Sastavljeno u Bruxellesu 22. prosinca 2009.

            Za Vijeće

            Predsjednik

         A. CARLGREN

      (1)  SL L 116, 26.4.2001., str. 2.

      (2)  SL L 176, 10.7.1999., str. 36.

      (3)  SL L 176, 10.7.1999., str. 31.

      (4)  SL L 53, 27.2.2008., str. 52.

      (5)  SL L 53, 27.2.2008., str. 1.

      (6)  SL L 83, 26.3.2008., str. 3.

      (7)  SL L 131, 1.6.2000., str. 43.

      (8)  SL L 64, 7.3.2002., str. 20.


title: 2000/375/PUP: Odluka Vijeća od 29. svibnja 2000. o suzbijanju dječje pornografije na internetu

text:
               19/Sv. 004

               HR

               Službeni list Europske unije

               175

         32000D0375

               L 138/1

               SLUŽBENI LIST EUROPSKE UNIJE

               29.05.2000.

      ODLUKA VIJEĆA

   od 29. svibnja 2000.
   o suzbijanju dječje pornografije na internetu
   (2000/375/PUP)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 34. stavak 2. točku (c),
   uzimajući u obzir mišljenje Europskog parlamenta (1),
   uzimajući u obzir inicijativu Republike Austrije,
   poštujući rezolucije koje je usvojio Europski parlament, i to 19. rujna 1996. o maloljetnicima koji su žrtve nasilja (2), 12. prosinca 1996. o mjerama zaštite maloljetnika u Europskoj uniji (3), 24. travnja 1997. o priopćenju Komisije o nezakonitim i štetnim sadržajima na internetu (4) i 6. studenoga 1997. o priopćenju Komisije o suzbijanju iskorištavanja djece u svrhu seksualnog turizma te o memorandumu o doprinosu Europske unije u jačanju prevencije seksualnog zlostavljanja i iskorištavanja djece (5),
   imajući na umu Deklaraciju i Plan djelovanja koji su jednoglasno prihvatili izaslanici na Svjetskom kongresu protiv seksualnog iskorištavanja djece u komercijalne svrhe održanom u Stockholmu u kolovozu 1996., te zaključke i preporuke Europske konferencije o provedbi zaključaka Svjetskog kongresa, održane u Strasbourgu u travnju 1998.;
   imajući na umu Europsku konvenciju za zaštitu ljudskih prava i temeljnih sloboda usvojenu u Rimu dana 4. studenoga 1950., a posebno njezine članke 2., 3. i članak 10. stavak 2.;
   pozivajući se na Europsku konvenciju o ostvarivanju prava djece usvojenu u Strasbourgu 25. siječnja 1996., a posebno njezine članke 1., 6., 7., 8., 9., 10., 11., 12. i 15.;
   uzimajući u obzir Opću deklaraciju o ljudskim pravima koju je usvojila Generalna skupština UN-a u svojoj Rezoluciji 217 A (III) dana 10. prosinca 1948. u Parizu, a posebno njezine članke 2., 3.,7., 25. i 26.;
   pozivajući se na članak 34. Konvencije o pravima djeteta od 20. studenoga 1989.;
   imajući na umu Zajedničku akciju Vijeća 96/700/PUP od 29. studenoga 1996. o iniciranju i uspostavljanju programa razmjene osoba odgovornih za suzbijanje trgovanja ljudima i seksualno iskorištavanje djece (6);
   imajući na umu Rezoluciju Vijeća i predstavnika vlada država članica koji su se sastali unutar Vijeća, od 17. veljače 1997. o nezakonitim i štetnim sadržajima na internetu (7);
   imajući na umu Zajedničku akciju 97/154/PUP od 24. veljače 1997., usvojenu od strane Vijeća o radnjama za suzbijanje trgovanja ljudima i seksualnog iskorištavanja djece (8);
   imajući na umu Odluku Vijeća od 3. prosinca 1998. o dopuni definicije oblika kaznenog djela „trgovanje ljudima” iz Priloga Konvenciji Europola (9), i imajući na umu Deklaraciju od 3. prosinca 1998. koju je potvrdilo Vijeće;
   uzimajući u obzir preporuku koju je usvojilo Vijeće 24. rujna 1998. o razvoju konkurentnosti europske industrije audiovizualnih i informacijskih službi promicanjem nacionalnih okvira namijenjenih za postizanje usporedive i učinkovite razine zaštite maloljetnika i ljudskog dostojanstva (10);
   pozivajući se na plan djelovanja koji je Vijeće usvojilo 28. travnja 1997. o suzbijanju organiziranog kriminala (11), koji je u lipnju 1997. potvrdilo Europsko vijeće u Amsterdamu, i na deset načela G8 koja se odnose na kaznena djela ostvarena pomoću visoke tehnologije o čemu je Vijeće sačinilo zabilješku na svom sastanku 19. ožujka 1998., kao i preporuke Europskog vijeća u Beču 11. i 12. prosinca 1998. kako bi osiguralo učinkoviti nastavak inicijativa za zaštitu djece na europskoj i međunarodnoj razini, posebno u području dječje pornografije na internetu;
   uzimajući u obzir Odluku br. 276/1999/EZ Europskog parlamenta i Vijeća od 25. siječnja 1999. o donošenju višegodišnjeg plana djelovanja Zajednice o promicanju sigurne uporabe interneta suzbijanjem nezakonitih i štetnih sadržaja na globalnim mrežama (12);
   pozivajući se na Zajedničko stajalište Vijeća 1999/364/PUP od 27. svibnja 1999. o pregovorima vezanim uz nacrt Konvencije o kibernetičkom kriminalu od 27. svibnja 1999. (13);
   budući da trgovanje ljudima i seksualno iskorištavanje djece predstavlja ozbiljnu povredu temeljnih ljudskih prava, a proizvodnja, obrada, posjedovanje i distribucija materijala s dječjom pornografijom može predstavljati važan oblik međunarodnog organiziranog kriminala, čiji razmjer unutar Europske unije daje razloga za sve veću zabrinutost;
   uvjereni da je poštovanje fizičkog i emocionalnog integriteta djece i zaštita žrtava seksualnog iskorištavanja od iznimne važnosti i mora biti u središtu nastojanja Unije;
   svjesni potrebe za daljnjim mjerama Unije s ciljem promicanja sigurne uporabe interneta;
   radi prevencije i suzbijanja seksualnog zlostavljanja djece, a posebno proizvodnje, obrade, distribucije i posjedovanja materijala s dječjom pornografijom putem interneta,
   ODLUČILO JE:
   Članak 1.
   1.   U okviru Odluke br. 276/1999/EZ Europskog parlamenta i Vijeća, s ciljem pojačanja mjera prevencije i suzbijanja proizvodnje, obrade, posjedovanja i distribucije materijala s dječjom pornografijom i s ciljem promicanja učinkovite istrage i kaznenog progona za prijestupe u tom području, države članice poduzimaju mjere da potaknu korisnike interneta na obavješćivanje tijela nadležnih za izvršavanje zakona, izravno ili neizravno, o mogućoj distribuciji materijala s dječjom pornografijom preko interneta, kada na takav materijal naiđu. Korisnici interneta trebaju se informirati o načinima kako stupiti u vezu s tijelima nadležnim za izvršavanje zakona ili tijelima koja su s njima povezana, kako bi omogućili tim tijelima da izvršavaju svoj zadatak prevencije i suzbijanja dječje pornografije na internetu.
   2.   Ako je potrebno, a uzimajući u obzir upravnu strukturu svake države članice, mjere za promicanje učinkovite istrage i kaznenog progona za prijestupe na tom području mogu biti i ustanovljavanje posebnih jedinica pri tijelima nadležnim za izvršavanje zakona koja imaju potrebna stručna znanja i sredstva kako bi žurno postupala na temelju informacija o mogućoj proizvodnji, obradi, distribuciji i posjedovanju dječje pornografije.
   3.   Države članice osiguravaju da tijela nadležna za izvršavanje zakona postupaju žurno kada zaprime informaciju o mogućoj proizvodnji, obradi, posjedovanju i distribuciji materijala s dječjom pornografijom. Tijela nadležna za izvršavanje zakona mogu odgoditi provedbu mjera pod uvjetom i tako dugo dok je to potrebno zbog taktike, kako bi se, primjerice, otkrile osobe koji stoje iza kriminalnih aktivnosti ili mreže (krugovi povezani s dječjom pornografijom).
   Članak 2.
   1.   Države članice osiguravaju najširu i najbržu moguću suradnju kako bi olakšale istragu i kazneni progon za prijestupe povezane s dječjom pornografijom na internetu u skladu s postojećim dogovorima i sporazumima.
   2.   Kako bi se osigurao pravovremeni i učinkovit odgovor na te prijestupe, države članice dostavljaju već postojeće kontaktne točke koje rade neprekidno i koje zapošljavaju kvalificirane zaposlenike, te specijalizirane jedinice iz članka 1. stavka 2. koje se koriste za razmjenu podataka i daljnje kontakte između država članica. Kontaktne točke koje su države članice već ustanovile za druge zadatke, mogu se također koristiti u ove svrhe. Također, koriste se postojeći komunikacijski kanali, kao što su Europol i Interpol.
   3.   Države članice osiguravaju da Europol u okviru svojeg ovlaštenja bude obaviješten o mogućim slučajevima dječje pornografije.
   4.   Države članice, u odgovarajućoj suradnji s Europolom, razmatraju mogućnosti organiziranja redovnih sastanaka nadležnih tijela specijaliziranih za suzbijanje dječje pornografije na internetu s ciljem promicanja opće razmjene podataka, analize situacije i koordinacije mjera u kaznenom postupanju.
   5.   Svaka država članica obavještava Glavno tajništvo Vijeća o svojoj organizacijskoj jedinici ili jedinicama koje djeluju kao kontaktne točke sukladno stavku 2. Glavno tajništvo obavještava sve druge države članice o tim kontaktnim točkama.
   Članak 3.
   Države članice poduzimaju konstruktivni dijalog s industrijom i razmatraju odgovarajuće dobrovoljne ili zakonski obvezujuće mjere kako bi onemogućile dječju pornografiju na internetu. Posebno države članice razmjenjuju iskustva o učinkovitosti svih mjera koje su poduzele da bi onemogućile dječju pornografiju na internetu. U tom smislu one razmatraju sljedeće mjere kojima se obvezuju pružatelji usluga pristupa internetu:

               (a)

               da obavještavaju nadležna tijela iz članka 1. stavka 1. ili jedinice iz članka 1. stavka 2. o materijalu s dječjom pornografijom o kojem su obaviješteni ili za koji znaju i koji je preko njih distribuiran;

               (b)

               da povlače iz prometa materijal s dječjom pornografijom o kojem su obaviješteni ili za koji znaju i koji je preko njih distribuiran, ako nadležna tijela ne odrede drugačije;

               (c)

               da sukladno Rezoluciji Vijeća od 17. siječnja 1995. o zakonitom presretanju telekomunikacija (14), pohrane podatke o trgovanju, ako je moguće i tehnički izvedivo – posebno u svrhu kaznenog progona u slučaju sumnje na seksualno zlostavljanje djece, proizvodnje, obrade i distribucije dječje pornografije – za vrijeme koje može biti određeno nacionalnim pravom, kako bi se podaci učinili dostupnima za nadzor tijelima nadležnim za kazneni progon, sukladno važećim pravilima postupka;

               (d)

               da ustanove vlastiti sustav nadzora suzbijanja proizvodnje, obrade, posjedovanja i distribucije materijala s dječjom pornografijom.

         Članak 4.
   S ciljem održavanja učinkovitosti u borbi protiv dječje pornografije na internetu, države članice redovito provjeravaju zahtijeva li tehnološki razvoj promjene u kaznenom postupovnom pravu poštujući njegova temeljna načela, te, ako je potrebno, iniciraju radi toga odgovarajuće novo zakonodavstvo.
   Članak 5.
   Države članice surađuju, povezane s industrijom, razmjenjujući svoja iskustva i potičući, što je moguće više, proizvodnju filtara i drugih tehničkih sredstava kako bi se spriječila distribucija materijala s dječjom pornografijom i omogućilo njegovo otkrivanje.
   Članak 6.
   1.   Vijeće ispituje do koje su mjere države članice ispunile svoje obveze sukladno Zajedničkoj akciji 97/154/PUP i stupanj učinkovitosti mjera predloženih u ovoj Odluci.
   2.   Ispitivanje iz stavka 1. provodi se sukladno Zajedničkoj akciji 97/827/PUP usvojenoj od strane Vijeća 5. prosinca 1997. o uspostavi mehanizama procjene primjene i provedbe na nacionalnoj razini međunarodnih obveza u borbi protiv organiziranog kriminala (15), uz poštovanje sljedećeg:

               (a)

               timovi za ocjenjivanje sastoje se od dva stručnjaka;

               (b)

               ocjenjivanje na terenu obavlja se da bi se izbjegli nepotrebni postupci.

         3.   Procjena iz glave IV. B Zajedničke akcije 97/154/PUP ne provodi se. Zamjenjuje se ocjenjivanjem iz stavka 2. ovog članka.
   4.   Na temelju podataka dobivenih tijekom ocjenjivanja iz stavka 2., Vijeće razmatra daljnje mjere koje eventualno želi poduzeti, kako bi učinilo suzbijanje dječje pornografije i seksualnog iskorištavanja djece učinkovitijim.
   Članak 7.
   Ova se Odluka primjenjuje na Gibraltar.
   Članak 8.
   Mjere iz ove Odluke provode države članice najkasnije od 31. prosinca 2000.

      Sastavljeno u Bruxellesu 29. svibnja 2000.

            Za Vijeće

            Predsjednik

         A. COSTA

      (1)  Mišljenje doneseno 11. travnja 2000. (još nije objavljeno u Službenom listu).

      (2)  SL C 320, 28.10.1996., str. 190.

      (3)  SL C 20, 20.1.1997., str. 170.

      (4)  SL C 150, 19.5.1997., str. 38.

      (5)  SL C 358, 24.11.1997., str 37.

      (6)  SL L 322, 12.12.1996., str. 7.

      (7)  SL C 70, 6.3.1997., str. 1.

      (8)  SL L 63, 4.3.1997., str. 2.

      (9)  SL C 26, 30.1.1999., str. 21.

      (10)  SL L 270, 7.10.1998., str. 48.

      (11)  SL C 251, 15.8.1997., str. 1.

      (12)  SL L 33, 6.2.1999., str. 1.

      (13)  SL L 142, 5.6.1999., str. 1.

      (14)  SL C 329, 4.11.1996., str. 1.

      (15)  SL L 344, 15.12.1997., str. 7.


title: Odluka Vijeća (EU) 2016/1230 od 12. srpnja 2016. kojom se utvrđuje da Portugal nije poduzeo učinkovito djelovanje kao odgovor na Preporuku Vijeća od 21. lipnja 2013.

text:
               28.7.2016

               HR

               Službeni list Europske unije

               L 202/21

         ODLUKA VIJEĆA (EU) 2016/1230
   od 12. srpnja 2016.
   kojom se utvrđuje da Portugal nije poduzeo učinkovito djelovanje kao odgovor na Preporuku Vijeća od 21. lipnja 2013.
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 126. stavak 8.,
   uzimajući u obzir preporuku Europske komisije,
   budući da:

               (1)

               U skladu s člankom 126. Ugovora države članice izbjegavaju prekomjerni državni deficit.

               (2)

               Pakt o stabilnosti i rastu temelji se na cilju zdravih državnih financija kao sredstvu jačanja uvjeta za stabilnost cijena i snažan održivi rast koji pospješuje otvaranje novih radnih mjesta. Pakt o stabilnosti i rastu uključuje Uredbu Vijeća (EZ) br. 1467/97 (1), koja je donesena kako bi se potaknuo brzi ispravak deficita opće države.

               (3)

               Vijeće je na preporuku Komisije u skladu s člankom 126. stavkom 6. Ugovora 2. prosinca 2009. odlučilo da u Portugalu postoji prekomjerni deficit te je, u skladu s člankom 126. stavkom 7. Ugovora i člankom 3. Uredbe (EZ) br. 1467/97, izdalo preporuku za ispravljanje prekomjernog deficita najkasnije do 2013. (2) Nakon što su portugalska tijela zatražila financijsku pomoć od Unije, država članica čija je valuta euro i Međunarodnog monetarnog fonda (MMF), Vijeće je Portugalu odobrilo financijsku pomoć Unije (3). Memorandum o razumijevanju o posebnom uvjetovanju ekonomske politike („Memorandum o razumijevanju”) između Komisije i portugalskih tijela potpisan je 17. svibnja 2011. Od tada je Vijeće na temelju članka 126. stavka 7. Ugovora izdalo dvije preporuke za Portugal (9. listopada 2012. i 21. lipnja 2013.), u kojima je rok za ispravljanje prekomjernog deficita produljen do 2014. odnosno 2015. U objema preporukama Vijeće je smatralo da je Portugal poduzeo učinkovito djelovanje, ali je došlo do neočekivanih nepovoljnih gospodarskih događaja sa značajnim nepovoljnim posljedicama po državne financije.

               (4)

               Kako bi se do 2015. ukupni državni deficit smanjio ispod referentne vrijednosti od 3 % BDP-a na vjerodostojan i održiv način, Portugalu je konkretno preporučeno sljedeće: (a) smanjenje ukupnog deficita na 5,5 % BDP-a u 2013., 4,0 % BDP-a u 2014. i 2,5 % BDP-a u 2015., što bi odgovaralo poboljšanju strukturnog salda od 0,6 % BDP-a u 2013., 1,4 % BDP-a u 2014. i 0,5 % BDP-a u 2015., na temelju ažuriranih podataka službi Komisije iz svibnja 2013. o ekonomskim izgledima Portugala; (b) provedba mjera u visini 3,5 % BDP-a kako bi se deficit u 2013. ograničio na 5,5 % BDP-a, uključujući mjere definirane u Zakonu o proračunu iz 2013. i dodatne mjere uključene u dodatni proračun, odnosno smanjenje rashoda za plaće, veća učinkovitost u funkcioniranju javne uprave, niža javna potrošnja i bolje iskorištavanje sredstava Unije; (c) donošenje, na temelju revizije javnih rashoda, trajnih mjera konsolidacije u visini od najmanje 2,0 % BDP-a kako bi u 2014. ukupni deficit iznosio 4,0 % BDP-a te postavljanje cilja pojednostavnjenja i modernizacije javne uprave, uklanjanjem dupliciranja među funkcijama i tijelima javnog sektora, poboljšanjem održivosti mirovinskog sustava i ostvarenjem ciljeva uštede troškova u pojedinačnim resornim ministarstvima; (d) donošenje potrebnih trajnih mjera konsolidacije kako bi se u 2015. ostvario ciljni deficit od 2,5 % BDP-a. Nadalje, Portugalu je preporučeno da uz jednaku predanost nastavi provoditi reforme upravljanja javnim financijama tako što će do kraja 2013. revidirati Zakon o proračunskom okviru kako bi se dodatno ojačali proračunski postupci i načela proračunskog upravljanja, odgovornost, transparentnost i pojednostavnjenje te nastavila nastojanja da se ograniče nepredviđene obveze koje koje proizlaze iz poduzeća u državnom vlasništvu i javno-privatnih partnerstava.

               (5)

               U ažuriranim podatcima službi Komisije iz svibnja 2013. o ekonomskim izgledima Portugala, na kojima se temelji preporuka Vijeća od 21. lipnja 2013., predviđalo se da će se portugalsko gospodarstvo u 2013. smanjiti za 2,3 % te da će potom u dvjema narednim godinama zabilježiti rast od 0,6 % odnosno 1,5 %. Predviđao se rast nominalnog BDP-a od – 0,6 % odnosno 1,8 % u 2014. te 2,7 % u sljedećoj godini.

               (6)

               U svojoj Preporuci od 21. lipnja 2013. Vijeće je odredilo 1. listopada 2013. kao rok za poduzimanje učinkovitog djelovanja u skladu s odredbama članka 3. stavka 4. Uredbe (EZ) br. 1467/97. U skladu s člankom 10. stavkom 2. točkom (a) Uredbe (EU) br. 472/2013 Portugal je bio izuzet od obveze zasebnog izvješćivanja u okviru postupka u slučaju prekomjernog deficita te je izvješća dostavljao u okviru svojeg programa makroekonomske prilagodbe.

               (7)

               U narednim ocjenama istaknuti su rizici od neusklađenosti s preporukom Vijeća od 21. lipnja 2013. Vijeće je u srpnju 2015., na temelju svoje ocjene programa stabilnosti za 2015., prve nakon završetka programa ekonomske prilagodbe, zaključilo da postoji rizik da Portugal neće poštovati odredbe Pakta o stabilnosti i rastu. Slično tome, Komisija je u svojem mišljenju o Nacrtu proračunskog plana Portugala za 2015. zaključila da postoji rizik da Portugal neće poštovati pravila Pakta o stabilnosti i rastu. Komisija je posebice istaknula rizik od toga da prekomjerni deficit neće biti pravodobno ispravljen do 2015. Osim toga, Komisija je ukazala i na nedostatnost strukturnog napora u usporedbi s onim iz Preporuke te navela potrebu za dodatnim mjerama strukturne konsolidacije u 2015. koje bi poslužile kao temelj za vjerodostojan i održiv ispravak prekomjernog deficita.

               (8)

               Nova ocjena djelovanja koje je Portugal poduzeo radi ispravljanja prekomjernog deficita do 2015., kao odgovor na Preporuku Vijeća od 21. lipnja 2013., navodi na sljedeće zaključke:

                           —

                           U skladu s obavijesti o deficitu opće države za 2015. i njezinom potvrđivanju od strane Komisije (Eurostat) deficit je 2015. iznosio 4,4 % BDP-a, što je iznad referentne vrijednosti od 3,0 % BDP-a iz Ugovora. Razlika u odnosu na referentnu vrijednost uglavnom je posljedica mjere potpore financijskom sektorom u kontekstu sanacije banke Banif (Banco Internacional do Funchal, S.A.) krajem 2015., što je imalo negativan utjecaj na državni deficit u visini od 1,4 % BDP-a. Uzimajući u obzir taj element zajedno s jednokratnim mjerama na strani prihoda, deficit bi bez jednokratnih mjera i dalje bio tik iznad referentne vrijednosti iz Ugovora.

                           —

                           Kumulativno poboljšanje strukturnog salda u razdoblju od 2013. do 2015. procjenjuje se na 1,1 % BDP-a, što je znatno manje od iznosa od 2,5 % BDP-a koji je preporučilo Vijeće. Nakon što se korigira s obzirom na učinke revidiranog potencijalnog rasta i i neočekivanih prihoda ili manjkova prihoda u odnosu na polazni scenarij na kojem se temelji preporuka, kumulativno se poboljšanje znatno smanjuje na – 0,1 % BDP-a.

                           —

                           Iznos mjera provedenih do lipnja 2014. bio je u skladu s ciljevima iz programa makroekonomske prilagodbe. Nadalje, iznos stalnih mjera konsolidacije na kojima se temelje proračunski ciljevi za 2014. znatno je smanjen s 2,3 % BDP-a, predviđenih pri donošenju proračuna za 2014., na oko 1,5 % BDP-a u predviđanjima na kojima se temelji proračun za 2015. Stoga je iznos poduzetih mjera znatno niži u odnosu na preporuku da se u 2014. poduzmu dodatne mjere u visini od najmanje 2,0 % BDP-a. U proračunu za 2015. iznos trajnih mjera fiskalne konsolidacije za 2015. dodatno je smanjen na oko 0,6 % BDP-a, a ciljni deficit utvrđen je na 2,7 % BDP-a. Stoga su predviđene mjere strukturne konsolidacije bile nedostatne za ostvarivanje preporučenog ciljnog deficita za 2015. od 2,5 % BDP-a. Ostvareni deficit u 2015. potvrđuje da su planirane mjere bile nedostatne.

                           —

                           Općenito, od lipnja 2014. poboljšanje ukupnog deficita bilo je potaknuto gospodarskim oporavkom i smanjenim rashodima za kamate u okruženju niskih kamatnih stopa. Neočekivani prihodi nisu upotrijebljeni za ubrzanje smanjenja deficita, a volumen mjera strukturne konsolidacije nije bio dostatan za postizanje ciljeva.

                           —

                           Bruto dug opće države uglavnom se stabilizirao od Preporuke Vijeća od 21. lipnja 2013. te je prema proljetnoj prognozi Komisije za 2016. iznosio 129,2 % BDP-a na kraju 2013., 130,2 % BDP-a u 2014. i 129,0 % BDP-a u 2015.

                           —

                           U većini područja zabilježen je napredak u pogledu fiskalno-strukturnih reformi iako je tempo provedbe različit. Zakon o proračunskom okviru revidiran je i pojačan te bi trebao u cijelosti stupiti na snagu u rujnu 2018. Uloženi su znatni napori u suzbijanje poreznih prijevara i utaje poreza te reformu porezne uprave. Posljednjih godina poboljšala se dugoročna održivost mirovinskog sustava, ali i dalje su prisutni kratkoročni i srednjoročni izazovi. Reforma zdravstvenog sustava s ciljem osiguravanja održivosti nacionalne zdravstvene službe napreduje odgovarajućim tempom. Posljednjih su godina provedene reforme javne uprave radi poboljšanja fiskalnog upravljanja na regionalnoj i lokalnoj razini kao i reforme javno-privatnih partnerstava i poduzeća u državnom vlasništvu, posebno tijekom provedbe programa gospodarske prilagodbe.

               (9)

               Navedeno upućuje na zaključak da je odgovor Portugala na Preporuku Vijeća od 21. lipnja 2013. bio nedostatan. Portugal nije okončao stanje prekomjernog deficita do 2015. Fiskalni napor je na znatno nižoj razini nego što je preporučilo Vijeće,

         DONIJELO JE OVU ODLUKU:
   Članak 1.
   Portugal nije poduzeo učinkovito djelovanje kao odgovor na Preporuku Vijeća od 21. lipnja 2013.
   Članak 2.
   Ova je Odluka upućena Portugalskoj Republici.

      Sastavljeno u Bruxellesu 12. srpnja 2016.

            Za Vijeće

            Predsjednik

         P. KAŽIMÍR

      (1)  Uredba Vijeća (EZ) br. 1467/97 od 7. srpnja 1997. o ubrzanju i pojašnjenju provedbe postupka u slučaju prekomjernog deficita (SL L 209, 2.8.1997., str. 6.).

      (2)  Svi dokumenti koji se odnose na postupak u slučaju prekomjernog deficita za Portugal dostupni su na: http://ec.europa.eu/economy_finance/economic_governance/sgp/deficit/countries/portugal_en.htm

      (3)  Provedbena odluka Vijeća 2011/344/EU od 17. svibnja 2011. o odobrenju financijske pomoći Unije Portugalu (SL L 159, 17.6.2011., str. 88.).


title: 2014/712/EU: Odluka Vijeća od 8. listopada 2014. o imenovanju danskog zamjenika člana Odbora regija

text:
               14.10.2014

               HR

               Službeni list Europske unije

               L 296/27

         ODLUKA VIJEĆA
   od 8. listopada 2014.
   o imenovanju danskog zamjenika člana Odbora regija

      (2014/712/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog danske vlade,
   budući da:

               (1)

               Vijeće je 22. prosinca 2009. i 18. siječnja 2010. donijelo odluke 2009/1014/EU (1) i 2010/29/EU (2) o imenovanju članova i zamjenika članova Odbora regija za razdoblje od 26. siječnja 2010. do 25. siječnja 2015. Dana 3. lipnja 2010., Odlukom Vijeća 2010/312/EU (3), g. Lasse KRULL imenovan je zamjenikom člana do 25. siječnja 2015.

               (2)

               Mjesto zamjenika člana postalo je slobodno istekom mandata g. Lassea KRULLA PETERSENA,

         DONIJELO JE OVU ODLUKU:
   Članak 1.
   Sljedeća osoba imenuje se zamjenikom člana Odbora regija do kraja tekućeg mandata, koji istječe 25. siječnja 2015.:

               —

               g. Peter KOFOD POULSEN, Member of the Regional Council of Region of Southern Denmark.

         Članak 2.
   Ova Odluka stupa na snagu na dan donošenja.

      Sastavljeno u Luxembourgu 8. listopada 2014.

            Za Vijeće

            Predsjednik

         M. LUPI

      (1)  SL L 348, 29.12.2009., str. 22.

      (2)  SL L 12, 19.1.2010., str. 11.

      (3)  SL L 140, 8.6.2010., str. 27.


title: 2006/136/EZ: Odluka Vijeća od 14. veljače 2006. o sklapanju Sporazuma u obliku razmjene pisama između Europske zajednice i Republike Čilea o izmjenama Sporazuma o trgovini vinima priloženog Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane

text:
               11/Sv. 41

               HR

               Službeni list Europske unije

               262

         32006D0136

               L 054/23

               SLUŽBENI LIST EUROPSKE UNIJE

         ODLUKA VIJEĆA
   od 14. veljače 2006.
   o sklapanju Sporazuma u obliku razmjene pisama između Europske zajednice i Republike Čilea o izmjenama Sporazuma o trgovini vinima priloženog Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane
   (2006/136/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., u vezi s njegovim člankom 300. stavkom 2. prvim podstavkom prvom rečenicom,
   uzimajući u obzir prijedlog Komisije,
   budući da:

               (1)

               Sporazum o pridruživanju između Europske zajednice i njezinih država članica, s jedne strane, i Republike Čilea, s druge strane (1), (dalje u tekstu „Sporazum o pridruživanju”), potpisan je 18. studenoga 2002. i stupio je na snagu 1. ožujka 2005. (2)

               (2)

               24. studenoga 2005. Vijeće je ovlastilo Komisiju da započne pregovore s Republikom Čileom radi izmjene Sporazuma o trgovini vinima priloženog kao Prilog V. (3) (dalje u tekstu „Prilog V.”) Sporazumu o pridruživanju. Ti su pregovori uspješno zaključeni.

               (3)

               Trebalo bi odobriti Sporazum u obliku razmjene pisama između Europske zajednice i Republike Čilea o izmjenama Priloga V.,

         ODLUČILO JE:
   Članak 1.
   Ovime se, u ime Zajednice, odobrava Sporazum u obliku razmjene pisama između Europske zajednice i Republike Čilea o izmjenama Sporazuma o trgovini vinima priloženog Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane.
   Tekst Sporazuma u obliku razmjene pisama priložen je ovoj Odluci.
   Članak 2.
   Ovime se ovlašćuje Povjerenik za poljoprivredu i ruralni razvoj za potpisivanje Sporazuma u obliku razmjene pisama kako bi on obvezivao Zajednicu.

      Sastavljeno u Bruxellesu 14. veljače 2006.

            Za Vijeće

            Predsjednik

         K.-H. GRASSER

      (1)  SL L 352, 30.12.2002., str. 3.

      (2)  SL L 84, 2.4.2005., str. 21.

      (3)  SL L 352, 30.12.2002., str. 1083.


title: 2006/862/EZ: Odluka Vijeća od 22. svibnja 2006. o sklapanju Sporazuma u obliku razmjene pisama između Europske zajednice i Malezije u skladu s člankom XXIV:6 i člankom XXVIII. Općeg sporazuma o carinama i trgovini (GATT iz 1994.) u okviru pristupanja Europskoj uniji Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike

text:
               11/Sv. 42

               HR

               Službeni list Europske unije

               266

         32006D0862

               L 335/38

               SLUŽBENI LIST EUROPSKE UNIJE

         ODLUKA VIJEĆA
   od 22. svibnja 2006.
   o sklapanju Sporazuma u obliku razmjene pisama između Europske zajednice i Malezije u skladu s člankom XXIV:6 i člankom XXVIII. Općeg sporazuma o carinama i trgovini (GATT iz 1994.) u okviru pristupanja Europskoj uniji Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike
   (2006/862/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, posebno njegov članak 133. u vezi s prvom rečenicom prvog podstavka članka 300. stavka 2.,
   uzimajući u obzir prijedlog Komisije,
   budući da:

               (1)

               Vijeće je 22. ožujka 2004. ovlastilo Komisiju da otvori pregovore s nekim članicama WTO-a u skladu s člankom XXIV:6 Općeg sporazuma o carinama i trgovini (GATT iz 1994.) u okviru pristupanja Europskoj uniji Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike.

               (2)

               Komisija je vodila pregovore uz savjetovanje s Odborom osnovanim člankom 133. Ugovora i u skladu s pregovaračkim smjernicama koje je donijelo Vijeće.

               (3)

               Komisija je zaključila pregovore u pogledu Sporazuma u obliku razmjene pisama između Europske zajednice i Malezije u skladu s člankom XXIV:6 i člankom XXVIII. GATT-a iz 1994. Navedeni bi Sporazum stoga trebalo odobriti,

         ODLUČILO JE SLJEDEĆE:
   Članak 1.
   Odobrava se u ime Zajednice Sporazum u obliku razmjene pisama između Europske zajednice i Malezije u skladu s člankom XXIV:6 i člankom XXVIII. Općeg sporazuma o carinama i trgovini (GATT iz 1994.) u vezi s promjenom povlastica u popisima Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike u okviru njihovog pristupanja Europskoj uniji, u pogledu ukidanja posebnih povlastica u vezi s ukidanjem popisa Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike u okviru njihovog pristupanja Europskoj uniji.
   Tekst Sporazuma u obliku razmjene pisama priložen je ovoj Odluci.
   Članak 2.
   Predsjednik Vijeća ovlašćuje se odrediti osobu(-e) ovlaštenu(-e) za potpisivanje Sporazuma kako bi obvezivao Zajednicu (1).

      Sastavljeno u Bruxellesu 22. svibnja 2006.

            Za Vijeće

            Predsjednik

         J. PRÖLL

      (1)  Datum stupanja Sporazuma na snagu objavit će se u Službenom listu Europske unije.


title: Odluka Vijeća (EU, Euratom) 2017/1143 od 26. lipnja 2017. o imenovanju člana Europskoga gospodarskog i socijalnog odbora, kojeg je predložila Francuska Republika

text:
               28.6.2017

               HR

               Službeni list Europske unije

               L 165/36

         ODLUKA VIJEĆA (EU, Euratom) 2017/1143
   od 26. lipnja 2017.
   o imenovanju člana Europskoga gospodarskog i socijalnog odbora, kojeg je predložila Francuska Republika
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 302.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
   uzimajući u obzir prijedlog francuske vlade,
   uzimajući u obzir mišljenje Europske komisije,
   budući da:

               (1)

               Vijeće je 18. rujna 2015. donijelo Odluku (EU, Euratom) 2015/1600 (1), a 1. listopada 2015. Odluku (EU, Euratom) 2015/1790 (2) o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020.

               (2)

               Mjesto člana Europskoga gospodarskog i socijalnog odbora postalo je slobodno istekom mandata g. Michela DUBROMELA,

         DONIJELO JE OVU ODLUKU:
   Članak 1.
   G. Arnaud SCHWARTZ, Secrétaire national de France Nature environnement, imenuje se članom Europskoga gospodarskog i socijalnog odbora do kraja tekućeg mandata koji istječe 20. rujna 2020.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 26. lipnja 2017.

            Za Vijeće

            Predsjednik

         J. MIZZI

      (1)  Odluka Vijeća (EU, Euratom) 2015/1600 od 18. rujna 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 248, 24.9.2015., str. 53.).

      (2)  Odluka Vijeća (EU, Euratom) 2015/1790 od 1. listopada 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 260, 7.10.2015., str. 23.).


title: Odluka Općeg suda (EU) 2016/2387 od 14. rujna 2016. o pravilima sigurnosti primjenjivima na podatke ili dokazne elemente podnesene na temelju članka 105. stavka 1. ili 2. Poslovnika

text:
               24.12.2016

               HR

               Službeni list Europske unije

               L 355/18

         ODLUKA OPĆEG SUDA (EU) 2016/2387
   od 14. rujna 2016.
   o pravilima sigurnosti primjenjivima na podatke ili dokazne elemente podnesene na temelju članka 105. stavka 1. ili 2. Poslovnika
   OPĆI SUD,
   uzimajući u obzir Poslovnik, a posebno njegov članak 105. stavak 11.,
   budući da:

               (1)

               U skladu s člankom 105. stavcima 1. i 2. Poslovnika, glavna stranka u postupku može, samoinicijativno ili nastavno na mjeru izvođenja dokaza koju je donio Opći sud, podnijeti podatke ili dokazne elemente koji se odnose na sigurnost Europske unije ili jedne ili više njezinih država članica ili na vođenje njihovih međunarodnih odnosa. Stavcima 3. do 10. te odredbe predviđa se postupovno uređenje koje se primjenjuje na te podatke ili dokazne elemente.

               (2)

               Uzimajući u obzir osjetljivu i povjerljivu narav podataka ili dokaznih elemenata o kojima je riječ, provedba uređenja uspostavljenog člankom 105. Poslovnika zahtijeva uspostavu odgovarajućeg sigurnosnog sustava s ciljem jamčenja visoke razine zaštite tih podataka ili dokaznih elemenata.

               (3)

               U tu se svrhu sigurnosni sustav mora primijeniti na sve podatke ili dokazne elemente podnesene na temelju članka 105. stavka 1. ili 2. Poslovnika, koji su klasificirani podaci Europske unije i za koje je glavna stranka koja ih je podnijela upozorila da bi njihovo priopćavanje drugoj glavnoj stranci ugrozilo sigurnost Unije ili njezinih država članica ili vođenje njihovih međunarodnih odnosa, uključujući kad ti podaci ili dokazni elementi nisu klasificirani podaci Europske unije.

               (4)

               Kako bi se osigurala visoka razina zaštite tih podataka ili dokaznih elemenata, temeljna načela ili minimalni sigurnosni standardi za zaštitu tih podataka ili dokaznih elemenata nadahnjuju se onima koji se primjenjuju za zaštitu podataka klasificiranih kao SECRET UE/EU SECRET prema pravilima institucija Unije u području zaštite klasificiranih podataka Europske unije (KCUI), posebno onima koja su donijeli Vijeće Europske unije, Europski parlament i Europska komisija.

               (5)

               Podaci ili dokazni elementi podneseni na temelju članka 105. stavka 1. ili 2. Poslovnika predmet su posebnog označivanja na Sudu Europske unije pod nazivom „FIDUCIA”, koje određuje sigurnosni sustav koji se na njih primjenjuje tijekom cijelog postupka pred Općim sudom i, u slučaju žalbe, pred Sudom. Označivanje oznakom FIDUCIA i uklanjanje te oznake nemaju utjecaja na klasifikaciju podataka priopćenih Općem sudu.

               (6)

               Pristup podacima FIDUCIA osigurava se uz poštovanje načela nužnosti pristupa podacima,

         ODLUČUJE:
   Članak 1.
   Definicije
   Za potrebe ove odluke primjenjuju se sljedeće definicije:

               (a)

               „tijelo za sigurnost” znači tijelo odgovorno za sigurnost Suda Europske unije koje odredi taj sud, a koje može u cijelosti ili djelomično delegirati provedbu zadaća predviđenih ovom odlukom;

               (b)

               „ured FIDUCIA” znači ured Suda Europske unije koji osigurava vođenje podataka FIDUCIA;

               (c)

               „posjednik” znači osoba koja je odgovarajuće ovlaštena za posjedovanje podatka FIDUCIA, na temelju dokazane nužnosti pristupa podacima, i koja stoga treba osigurati njegovu zaštitu;

               (d)

               „dokument” znači svaki podatak, bez obzira na oblik ili fizičke značajke;

               (e)

               „podatak” znači svaki pisani ili usmeni podatak, bez obzira na medij ili autora;

               (f)

               „klasificirani podaci Europske unije” (KCUI) znači svaki podatak ili svaki materijal koji je kao takav identificiran prema sigurnosnoj klasifikaciji Europske unije na temelju pravila primjenjivih u tom području u okviru institucija Unije, a koji je obuhvaćen jednom od sljedećih razina klasifikacije:

                           —

                           TRÈS SECRET UE/EU TOP SECRET,

                           —

                           SECRET UE/EU SECRET,

                           —

                           CONFIDENTIEL UE/EU CONFIDENTIAL,

                           —

                           RESTREINT UE/EU RESTRICTED;

               (g)

               „podatak FIDUCIA” znači svaki podatak koji nosi oznaku FIDUCIA;

               (h)

               „postupanje” s podatkom FIDUCIA znači sve radnje kojima podaci FIDUCIA mogu biti podvrgnuti tijekom cijelog postupka pred Općim sudom, a najkasnije do isteka roka iz članka 56. prvog stavka Statuta Suda Europske unije. To su, primjerice, njihovo upisivanje, uvid u te podatke, njihov nastanak, umnažanje, pohranjivanje, vraćanje i uništavanje.

         Članak 2.
   Predmet i područje primjene
   1.   Ova odluka utvrđuje temeljna načela i minimalne sigurnosne standarde za zaštitu podataka FIDUCIA u okviru postupka pred Općim sudom, a najkasnije do isteka roka iz članka 56. prvog stavka Statuta Suda Europske unije.
   2.   Ta temeljna načela i minimalni sigurnosni standardi primjenjuju se na sve podatke FIDUCIA kao i na svaku pisanu ili usmenu upotrebu i njihove primjerke koji su prema potrebi stvoreni u skladu s pravilima sigurnosti utvrđenima u ovoj odluci.
   Članak 3.
   Načini podnošenja i vraćanja
   U svrhu provedbe sustava predviđenog ovom odlukom:

               —

               glavna stranka obavještava tajništvo Općeg suda o danu podnošenja podataka ili dokaznih elemenata na temelju članka 105. stavka 1. ili 2. Poslovnika,

               —

               glavna stranka, uz pratnju predstavnika tajništva, dužna je podnijeti podatke ili dokazne elemente na temelju članka 105. stavka 1. ili 2. Poslovnika pri uredu FIDUCIA u vremenu u kojem je tajništvo otvoreno za javnost;

               —

               glavna stranka koja je podnijela podatke ili dokazne elemente na temelju članka 105. stavka 1. ili 2. Poslovnika dužna ih je preuzeti pri uredu FIDUCIA, u prisutnosti predstavnika tajništva, kad ne odobrava njihovo priopćavanje na temelju članka 105. stavka 4. tog Poslovnika, odmah po njihovu povlačenju u skladu s člankom 105. stavkom 7. tog Poslovnika ili odmah po isteku roka iz članka 56. prvog stavka Statuta Suda Europske unije, osim ako je u tom roku podnesena žalba,

               —

               ako je u roku iz članka 56. prvog stavka Statuta Suda Europske unije protiv odluke Općeg suda podnesena žalba, podaci ili dokazni elementi podneseni u okviru tog postupka na temelju članka 105. stavka 1. ili 2. Poslovnika stavljaju se na raspolaganje Sudu. U tu svrhu tajnik Općeg suda odmah nakon što je obaviješten o postojanju žalbe tajniku Suda upućuje dopis kojim ga obavještava o tome da su podaci ili dokazni elementi o kojima je riječ stavljeni na raspolaganje Sudu. Tajnik Općeg suda istodobno obavještava tijelo za sigurnost o tome da podatke ili dokazne elemente o kojima je riječ treba staviti na raspolaganje Sudu bez fizičkog premještanja tih podataka ili dokaznih elemenata. Taj podatak upisuje ured FIDUCIA. Glavna stranka koja je podnijela te podatke ili dokazne elemente dužna ih je preuzeti pri uredu FIDUCIA, u prisutnosti predstavnika tajništva Suda, odmah po dostavi odluke kojom se završava žalbeni postupak, osim u slučaju vraćanja predmeta Općem sudu na ponovno suđenje,

               —

               u slučaju vraćanja predmeta Općem sudu, Sud podatke ili dokazne elemente o kojima je riječ stavlja na raspolaganje Općem sudu odmah po dostavi odluke kojom se završava žalbeni postupak. U tu svrhu tajnik Suda tajniku Općeg suda upućuje dopis kojim ga obavještava o tome da su podaci ili dokazni elementi o kojima je riječ stavljeni na raspolaganje Općem sudu. Tajnik Suda istodobno obavještava tijelo za sigurnost o tome da podatke ili dokazne elemente o kojima je riječ treba staviti na raspolaganje Općem sudu bez fizičkog premještanja tih podataka ili dokaznih elemenata. Taj podatak upisuje ured FIDUCIA. Glavna stranka koja je podnijela te podatke ili dokazne elemente dužna ih je preuzeti pri uredu FIDUCIA, u prisutnosti predstavnika tajništva Općeg suda, odmah po isteku roka iz članka 56. prvog stavka Statuta Suda Europske unije, osim ako je u tom roku podnesena žalba.

         Članak 4.
   Oznaka FIDUCIA
   1.   Oznaku FIDUCIA ured FIDUCIA stavlja na sve podatke ili dokazne elemente podnesene u skladu s člankom 105. stavkom 1. ili 2. Poslovnika.
   2.   Oznaku FIDUCIA ured FIDUCIA stavlja i na svaki podatak koji u cijelosti ili djelomično preuzima sadržaj podataka ili dokaznih elemenata podnesenih u skladu s člankom 105. stavkom 1. ili 2. Poslovnika kao i na svaki primjerak tih podataka ili dokaznih elemenata.
   3.   Oznaku FIDUCIA ured FIDUCIA stavlja i na dokumente i upisnike koje izradi ured FIDUCIA na temelju ove odluke čije bi neovlašteno otkrivanje moglo ugroziti sigurnost Unije ili jedne ili više njezinih država članica ili vođenje njihovih međunarodnih odnosa.
   4.   Oznaka FIDUCIA stavlja se vidljivo na sve stranice i nosače podataka FIDUCIA.
   5.   Stavljanje oznake FIDUCIA i uklanjanje te oznake, pod uvjetima iz Priloga III., ne utječe na klasifikaciju podataka priopćenih Općem sudu.
   Članak 5.
   Zaštita podataka FIDUCIA
   1.   Zaštita podataka FIDUCIA jednaka je onoj koja se osigurava za KCUI SECRET UE/EU SECRET u skladu s pravilima primjenjivima u okviru institucija Unije u području zaštite KCUI-ja.
   2.   Posjednik svakog podatka FIDUCIA dužan ga je čuvati u skladu s ovom odlukom.
   Članak 6.
   Upravljanje rizicima sigurnosti
   1.   Rizicima koji prijete podacima FIDUCIA upravlja se u okviru postupka analize rizika koji ima za cilj utvrditi poznate rizike koji prijete sigurnosti, odrediti mjere sigurnosti koje omogućuju smanjenje tih rizika na prihvatljivu razinu u skladu s temeljnim načelima i minimalnim standardima propisanima ovom odlukom i primijeniti te mjere. Djelotvornost tih mjera predmet je stalne ocjene tijela za sigurnost.
   2.   Mjere sigurnosti za zaštitu podataka FIDUCIA tijekom cijelog postupka pred Općim sudom, a najkasnije do isteka roka iz članka 56. prvog stavka Statuta Suda Europske unije, prilagođene su osobito obliku u kojem se nalaze podaci ili materijali o kojima je riječ kao i njihovu opsegu, okruženju i strukturi prostorija ureda FIDUCIA kao i prijetnji procijenjenoj na lokalnoj razini koju predstavljaju zlonamjerne i/ili kriminalne aktivnosti, uključujući špijuniranje, sabotiranje i terorizam.
   3.   Unutarnji plan Suda Europske unije za slučaj nužde uzima u obzir potrebu zaštite podataka FIDUCIA u slučaju nužde kako bi se spriječio neovlašten pristup i otkrivanje kao i gubitak cjelovitosti i dostupnosti.
   4.   Preventivne mjere i mjere povratka na operativne uvjete koje imaju za cilj ograničiti utjecaj prekida i ozbiljnih incidenata na postupanje i pohranjivanje podataka FIDUCIA predviđene su unutarnjim planom Suda Europske unije za slučaj nužde.
   Članak 7.
   Mjere sigurnosti koje se odnose na osobe
   1.   Pristup podacima FIDUCIA može se odobriti samo osobama:

               —

               kojima je nužan pristup podacima,

               —

               kojima je odobren pristup podacima FIDUCIA, uz iznimku iz stavka 2. ovog članka, i

               —

               koje su upoznate sa svojim odgovornostima.

         2.   Suci Općeg suda ovlašteni su pristupiti podacima FIDUCIA na temelju same svoje funkcije.
   3.   Postupak koji ima za cilj odrediti može li se dužnosniku ili drugom službeniku Suda Europske unije, uzimajući u obzir njegovu lojalnost, vjerodostojnost i pouzdanost, odobriti pristup podacima FIDUCIA propisan je u Prilogu I.
   4.   Prije nego što im je odobren pristup podacima FIDUCIA i nakon toga u redovnim vremenskim razmacima, sve osobe o kojima je riječ upoznaje se s njihovim odgovornostima u području zaštite podataka FIDUCIA u skladu s ovom odlukom i one te odgovornosti prihvaćaju u pisanom obliku.
   Članak 8.
   Fizička sigurnost
   1.   „Fizička sigurnost” znači primjena fizičkih i tehničkih mjera zaštite radi sprečavanja neovlaštenog pristupa podacima FIDUCIA.
   2.   Fizičke mjere sigurnosti namijenjene su sprečavanju svakog tajnog ili nasilnog upada u prostorije ureda FIDUCIA, stvaranju odvraćajućeg učinka, sprečavanju i otkrivanju neovlaštenih radnji kao i omogućavanju utvrđivanja razlike između osoba ovlaštenih za pristup podacima FIDUCIA i onih koje to nisu u skladu s načelom nužnosti pristupa podacima. Te se mjere određuju na temelju postupka upravljanja rizicima.
   3.   Mjere sigurnosti uspostavljaju se za prostorije ureda FIDUCIA u kojima se postupa s podacima FIDUCIA i u kojima se oni pohranjuju. Te mjere imaju za cilj osigurati zaštitu jednaku onoj koju uživaju podaci KCUI SECRET UE/EU SECRET u skladu s pravilima koja se primjenjuju u okviru institucija Unije u području zaštite KCUI-ja. Nijedan podatak FIDUCIA ne može se pohraniti niti se u njega može izvršiti uvid izvan prostorija ureda FIDUCIA stvorenih u tu svrhu u zoni koja je sama osigurana.
   4.   Za zaštitu podataka FIDUCIA upotrebljavaju se jedino oprema i sustavi koji su u skladu s pravilima koja se primjenjuju u okviru institucija Unije u području zaštite KCUI-ja.
   5.   Odredbe za provedbu ovog članka nalaze se u Prilogu II.
   Članak 9.
   Upravljanje podacima FIDUCIA
   1.   „Upravljanje podacima FIDUCIA” znači primjena upravnih mjera koje imaju za cilj zaštitu podataka FIDUCIA tijekom cijelog postupka pred Općim sudom, a najkasnije do isteka roka iz članka 56. prvog stavka Statuta Suda Europske unije, i njihov nadzor kako bi se pridonijelo sprečavanju i otkrivanju kompromitacije ili namjernog ili slučajnog gubitka tih podataka.
   2.   Mjere upravljanja podacima FIDUCIA osobito se odnose na upisivanje, uvid, nastanak, umnažanje, pohranjivanje, vraćanje i uništavanje podataka FIDUCIA.
   3.   Prilikom njihova primitka i prije svakog postupanja s njima, podatke FIDUCIA upisuje ured FIDUCIA.
   4.   Prostorije ureda FIDUCIA predmet su redovite provjere tijela za sigurnost.
   5.   Odredbe za provedbu ovog članka nalaze se u Prilogu III.
   Članak 10.
   Zaštita podataka FIDUCIA s kojima se postupa elektronički
   1.   Informacijski i komunikacijski sustavi (računala i periferna oprema) koji se upotrebljavaju za postupanje s podacima FIDUCIA smješteni su u prostorijama ureda FIDUCIA. Izolirani su od svih informatičkih mreža.
   2.   Mjere sigurnosti provode se kako bi se informacijska oprema koja se upotrebljava za postupanje s podacima FIDUCIA zaštitila od kompromitacije podataka nenamjernim elektromagnetskim emisijama (mjere sigurnosti jednake onima koje se provode za KCUI SECRET UE/EU SECRET u skladu s pravilima primjenjivima u okviru institucija Unije u području zaštite KCUI-ja).
   3.   Informacijski i komunikacijski sustavi predmet su homologacije koju obavlja tijelo za sigurnost, koje osigurava da su oni u skladu s pravilima primjenjivima u okviru institucija Unije u području zaštite KCUI-ja.
   4.   Odredbe za provedbu ovog članka nalaze se u Prilogu IV.
   Članak 11.
   Sigurnost u slučaju vanjske intervencije
   1.   „Sigurnost u slučaju vanjske intervencije” znači primjena mjera koje imaju za cilj zajamčiti zaštitu podataka FIDUCIA od strane ugovaratelja koji moraju intervenirati u okviru održavanja informacijskih i komunikacijskih sustava izoliranih od informatičke mreže ili prilikom intervencije koja zahtijeva hitno premještanje podataka FIDUCIA kako bi ih se smjestilo na sigurno mjesto.
   2.   Tijelo za sigurnost može ugovarateljima registriranima u državi članici povjeriti obavljanje zadaća koje znače ili zahtijevaju, na temelju ugovora, pristup podacima FIDUCIA.
   3.   Tijelo za sigurnost osigurava da su prilikom dodjele ugovora ispunjeni i u ugovoru spomenuti minimalni sigurnosni standardi predviđeni ovom odlukom.
   4.   Članovi ugovarateljeva osoblja mogu pristupiti podacima FIDUCIA samo nakon što ih je u tu svrhu ovlastilo tijelo za sigurnost na temelju sigurnosne ovlasti za osoblje koju je izdalo nacionalno tijelo za sigurnost ili bilo koje drugo tijelo za sigurnost nadležno u skladu s nacionalnim zakonskim ili drugim odredbama.
   5.   Odredbe za provedbu ovog članka nalaze se u Prilogu V.
   Članak 12.
   Zabrana digitalne distribucije, priopćavanja i razmjene podataka FIDUCIA
   1.   Podaci FIDUCIA ni u kojem se slučaju ne distribuiraju digitalno.
   2.   Opći sud ne prosljeđuje podatke FIDUCIA ni institucijama, tijelima, uredima ili agencijama Unije, ni državama članicama, ni drugim strankama u postupku, ni trećim osobama.
   Članak 13.
   Povrede sigurnosti i kompromitiranost podataka FIDUCIA
   1.   Povreda sigurnosti je radnja ili propust osobe koji je u suprotnosti s pravilima sigurnosti propisanima ovom odlukom.
   2.   Kompromitiranost postoji kad su nakon povrede sigurnosti podaci FIDUCIA u cijelosti ili djelomično otkriveni osobama koje nisu ovlaštene ili se ne smatraju ovlaštenima.
   3.   Svaka povreda sigurnosti, stvarna ili pretpostavljena, odmah se priopćava tijelu za sigurnost.
   4.   Kad je dokazano ili postoje razumni razlozi za pretpostavku da su podaci kompromitirani ili izgubljeni, tijelo za sigurnost u uskoj suradnji s predsjednikom i tajnikom Općeg suda poduzima sve prikladne mjere u skladu s primjenjivim odredbama kako bi:

               (a)

               o tome obavijestilo glavnu stranku koja je podnijela podatke ili dokazne elemente o kojima je riječ;

               (b)

               od nadležnog tijela zatražilo pokretanje upravne istrage;

               (c)

               procijenilo eventualno prouzročenu štetu za sigurnost Unije ili jedne ili više njezinih država članica ili za vođenje njihovih međunarodnih odnosa;

               (d)

               spriječilo ponavljanje događaja; i

               (e)

               obavijestilo nadležna tijela o poduzetim mjerama.

         5.   Svakoj osobi odgovornoj za povredu pravila sigurnosti propisanih ovom odlukom mogu se izreći disciplinske sankcije u skladu s primjenjivim odredbama. Svakoj osobi odgovornoj za kompromitaciju ili gubitak podataka FIDUCIA mogu se izreći disciplinske sankcije i/ili se protiv nje može pokrenuti sudski postupak u skladu s primjenjivim odredbama.
   Članak 14.
   Organizacija sigurnosti unutar Općeg suda
   1.   Ured FIDUCIA provodi zaštitu podataka FIDUCIA u skladu s ovom odlukom.
   2.   Tijelo za sigurnost odgovorno je za pravilnu primjenu ove odluke. U tom smislu tijelo za sigurnost:

               (a)

               primjenjuje sigurnosnu politiku Suda Europske unije i redovito je preispituje;

               (b)

               nadzire provedbu ove odluke od strane ureda FIDUCIA;

               (c)

               prema potrebi osigurava istragu, u skladu s uvjetima predviđenima člankom 13., o svakoj stvarnoj ili pretpostavljenoj kompromitaciji ili gubitku podataka FIDUCIA;

               (d)

               provodi redovitu provjeru sigurnosnih sustava namijenjenih osiguranju zaštite podataka FIDUCIA u prostorijama ureda FIDUCIA.

         Članak 15.
   Praktične odredbe za provedbu
   Praktične odredbe za provedbu ove odluke donosi tijelo za sigurnost u dogovoru s tajnikom Općeg suda.
   Članak 16.
   Stupanje na snagu
   Ova odluka stupa na snagu dan nakon objave u Službenom listu Europske unije.

      Sastavljeno u Luxembourgu 14. rujna 2016.

            Tajnik

         E. COULON

            Predsjednik

         M. JAEGER

      PRILOG I.

         MJERE SIGURNOSTI U ODNOSU NA OSOBE

                  1.

                  Ovaj prilog propisuje odredbe za provedbu članka 7. Odluke.

                  2.

                  Tajnik Općeg suda popisuje, u mjeri u kojoj se to na njega odnosi i u mjeri u kojoj je to krajnje nužno, radna mjesta kojima je nužan pristup podacima FIDUCIA i koja stoga zahtijevaju da su dužnosnici i drugi službenici na tim radnim mjestima u okviru Općeg suda ovlašteni pristupiti podacima FIDUCIA.

                  3.

                  S ciljem dodjele odobrenja pristupa podacima FIDUCIA, ured FIDUCIA prosljeđuje sigurnosni upitnik koji ispunjava dužnosnik ili drugi službenik o kojem je riječ nacionalnom tijelu za sigurnost države članice koje je zainteresirana osoba državljanin ili bilo kojem drugom nadležnom nacionalnom tijelu, utvrđenom u pravilima primjenjivima u okviru institucija Unije u području zaštite KCUI-ja (u daljnjem tekstu: nadležni NTS) i zahtijeva da se provede sigurnosna provjera za razinu klasifikacije SECRET UE/EU SECRET.

                  4.

                  Nakon sigurnosne provjere u skladu s odredbama zakona i drugih propisa na snazi u državi članici o kojoj je riječ, nadležni NTS uredu FIDUCIA dostavlja zaključke provjere o kojoj je riječ.

                  5.

                  Ako je nakon sigurnosne provjere nadležni NTS dobio osiguranje da ne postoje nepovoljni podaci koji mogu dovesti u sumnju lojalnost, vjerodostojnost i pouzdanost zainteresirane osobe, nadležno tijelo za imenovanje (TZI) toj osobi može dati odobrenje za pristup podacima FIDUCIA.

                  6.

                  Ako nakon sigurnosne provjere osiguranje iz stavka 5. nije dobiveno, TZI o tome obavještava zainteresiranu osobu. U takvom slučaju ured FIDUCIA, prema uputi TZI-ja, može od nadležnog NTS-a zatražiti sva dodatna objašnjenja koja može dati u skladu sa svojim nacionalnim zakonskim i drugim odredbama. U slučaju potvrde rezultata sigurnosne provjere, odobrenje za pristup podacima FIDUCIA ne dodjeljuje se.

                  7.

                  Odobrenje za pristup podacima FIDUCIA vrijedi pet godina. Ono se opoziva kad osoba o kojoj je riječ napusti radno mjesto koje zahtijeva pristup podacima FIDUCIA ili kad TZI ocijeni da postoje razlozi koji opravdavaju opoziv odobrenja.

                  8.

                  Odobrenje za pristup podacima FIDUCIA može se produljiti u skladu s postupkom iz stavaka 3. do 5.

                  9.

                  Ured FIDUCIA vodi upisnik odobrenja za pristup podacima FIDUCIA.

                  10.

                  Ako je ured FIDUCIA upoznat s podacima u vezi sa sigurnosnim rizikom povezanim s osobom koja je nositelj odobrenja za pristup podacima FIDUCIA, ured FIDUCIA o tome obavještava nadležni NTS i TZI može suspendirati pristup podacima FIDUCIA ili opozvati odobrenje za pristup tim podacima.

                  11.

                  U slučaju hitnosti, TZI može, nakon savjetovanja s NTS-om i ako rezultati provedenih privremenih provjera pokazuju da ne postoje nepovoljni podaci, privremeno dodijeliti dužnosnicima i drugim službenicima o kojima je riječ odobrenje za pristup podacima FIDUCIA. To privremeno odobrenje vrijedi do završetka postupka iz stavaka 3. do 5., ali najviše šest mjeseci od dana podnošenja zahtjeva za sigurnosnu provjeru pri nadležnom NTS-u.

                  12.

                  Prije nego što im se dodijeli pristup podacima FIDUCIA, osobe koje su za to ovlaštene pohađaju tečaj koji ima za cilj omogućiti im preuzimanje odgovornosti u postupanju s podacima FIDUCIA. Odobrenje za pristup podacima FIDUCIA stječe učinak tek nakon tog tečaja i nakon pisanog prihvaćanja odgovornosti.

      PRILOG II.

         FIZIČKA SIGURNOST

      I.   UVOD

                  1.

                  Ovaj prilog propisuje odredbe za provedbu članka 8. Odluke. Predviđa minimalna pravila za fizičku zaštitu prostorija ureda FIDUCIA u kojima se pohranjuju podaci FIDUCIA i s njima postupa.

                  2.

                  Mjere fizičke sigurnosti imaju za cilj spriječiti neovlašten pristup podacima FIDUCIA:

                              (a)

                              jamčenjem da se s podacima FIDUCIA pravilno postupa i da ih se pravilno pohranjuje;

                              (b)

                              omogućavanjem uspostave razlike između osoba koje su ovlaštene za pristup podacima FIDUCIA u skladu s načelom nužnosti pristupa podacima i onih koje to nisu;

                              (c)

                              odvraćajućim učinkom, sprečavanjem i otkrivanjem neovlaštenih radnji; i

                              (d)

                              sprečavanjem ili odgađanjem svakog tajnog ili nasilnog upada u prostorije ureda FIDUCIA.

                  3.

                  Mjere fizičke sigurnosti biraju se ovisno o ocjeni prijetnji za podatke FIDUCIA. Te mjere uzimaju u obzir okruženje i strukturu prostorija ureda FIDUCIA. Tijelo za sigurnost određuje stupanj sigurnosti koji treba postići za svaku od sljedećih fizičkih mjera:

                              (a)

                              barijeru na perimetru koja čuva granice zone koja se mora štititi;

                              (b)

                              sustav otkrivanja upada koji je povezan sa zapovjednim mjestom za sigurnost Suda Europske unije;

                              (c)

                              sustav nadzora pristupa koji se obavlja elektroničkim ili elektromehaničkim sredstvima i kojim upravlja član sigurnosnog osoblja;

                              (d)

                              sigurnosno osoblje koje je obučeno, nadzirano i ovlašteno za pristup podacima FIDUCIA;

                              (e)

                              sustav videonadzora kojim upravlja sigurnosno osoblje i koji je povezan sa sustavom otkrivanja upada i sustavom nadzora pristupa;

                              (f)

                              sigurnosnu rasvjetu koja osigurava djelotvoran izravni nadzor ili nadzor putem sustava videonadzora;

                              (g)

                              svaku drugu prikladnu fizičku mjeru s ciljem odvraćajućeg učinka u odnosu na neovlašten pristup ili otkrivanja takvog pristupa ili sprečavanja konzultacije, gubitka ili pogoršanja podatka FIDUCIA.

            II.   PROSTORIJE ZA POHRANU I UVID U PODATKE FIDUCIA

         Uspostava fizički zaštićenih prostorija za pohranu i konzultiranje

                  4.

                  Zaštićene prostorije uspostavljaju se s ciljem pohranjivanja i izvršavanja uvida u podatke FIDUCIA. Podaci FIDUCIA mogu se pohraniti i u njih je moguće izvršiti uvid samo u prostorijama ureda FIDUCIA koje su u svim aspektima u skladu s pravilima primjenjivima u okviru institucija Unije u području zaštite KCUI-ja.

                  5.

                  U tim prostorijama pohranjivanje podataka FIDUCIA osigurava se u sigurnosnim ormarima koji su također u svim aspektima u skladu s pravilima primjenjivima u okviru institucija Unije u području zaštite KCUI-ja.

                  6.

                  Nikakav komunikacijski sustav (telefon ili drugi elektronički uređaj) ne smije se unijeti u prostorije ureda FIDUCIA.

                  7.

                  Prostorija za sastanke ureda FIDUCIA zaštićena je od prisluškivanja. Nad njom se redovito provode provjere elektroničke sigurnosti.

         Pristup prostorijama za pohranu i konzultiranje

                  8.

                  Pristup prostorijama ureda FIDUCIA nadzire se sigurnosnim vratima za identifikaciju pod videonadzorom.

                  9.

                  Osobe koje su ovlaštene za pristup podacima FIDUCIA i osobe za koje se smatra da su za to ovlaštene mogu pristupiti prostorijama ureda FIDUCIA kako bi izvršile uvid u podatke FIDUCIA u skladu s uvjetima iz članka 7. stavaka 1. i 2. ove odluke.

                  10.

                  Tijelo za sigurnost iznimno može izdati odobrenje za pristup neovlaštenim osobama čija je intervencija u prostorije ureda FIDUCIA nužna, pod uvjetom da pristup tim prostorijama ne znači pristup podacima FIDUCIA, koji će ostati zaštićeni od pogleda u sigurnosnim ormarima. Pristup tih osoba može se provesti samo uz pratnju i stalan nadzor osobe iz ureda FIDUCIA koja je ovlaštena za pristup podacima FIDUCIA.

                  11.

                  Svi pristupi prostorijama ureda FIDUCIA upisuju se u upisnik pristupa. Taj se upisnik vodi na radnoj stanici koja je smještena u tim prostorijama. Informacijski i komunikacijski sustav koji se u tu svrhu koristi u skladu je sa zahtjevima sigurnosti utvrđenima člankom 10. Odluke kao i Prilogom IV.

                  12.

                  Mjere zaštite kojima je podvrgnuta pisana upotreba podataka FIDUCIA primjenjuju se u slučaju usmene upotrebe tih istih podataka.

            III.   NADZOR KLJUČEVA I KOMBINACIJA KORIŠTENIH ZA ZAŠTITU PODATAKA FIDUCIA

                  13.

                  Tijelo za sigurnost određuje postupke upravljanja ključevima i kombinacijama za prostorije ureda FIDUCIA i sigurnosne ormare. Ti postupci štite od neovlaštenog pristupa.

                  14.

                  Kombinacije mora zapamtiti što manji broj osoba koje ih trebaju znati. Kombinacije za sigurnosne ormare koji služe za pohranu podataka FIDUCIA moraju se promijeniti:

                              (a)

                              prilikom dobivanja novih ormara;

                              (b)

                              prilikom svake promjene osoblja koje zna kombinaciju;

                              (c)

                              u slučaju stvarne ili pretpostavljene kompromitacije;

                              (d)

                              ako je brava bila predmet održavanja ili popravka;

                              (e)

                              najmanje svakih dvanaest mjeseci.

                  15.

                  Tehnička oprema namijenjena fizičkoj zaštiti podataka FIDUCIA u skladu je s pravilima primjenjivima u okviru institucija Unije u području zaštite KCUI-ja. Tijelo za sigurnost odgovorno je za poštovanje tih standarda.

                  16.

                  Tehnička oprema redovito se provjerava i održava. Održavanje uzima u obzir rezultate provjere kako bi se zajamčilo trajno optimalno funkcioniranje opreme.

                  17.

                  Prilikom svake provjere valja ponovno ocijeniti djelotvornost različitih mjera sigurnosti i sigurnosnog sustava u cijelosti.

      PRILOG III.

         UPRAVLJANJE PODACIMA FIDUCIA

      I.   UVOD

                  1.

                  Ovaj prilog propisuje odredbe za provedbu članka 9. Odluke. Predviđa upravne mjere za zaštitu podataka FIDUCIA tijekom cijelog postupka pred Općim sudom, a najkasnije do isteka roka iz članka 56. prvog stavka Statuta Suda Europske unije, i za njihov nadzor s ciljem doprinosa sprečavanju i otkrivanju kompromitacije ili namjernog ili slučajnog gubitka tih podataka.

            II.   UPISNIK PODATAKA FIDUCIA

                  2.

                  Uspostavlja se upisnik podataka FIDUCIA. Taj upisnik vodi ured FIDUCIA na radnoj stanici smještenoj u prostorijama ureda FIDUCIA. Informacijski i komunikacijski sustav korišten u svrhu vođenja tog upisnika u skladu je sa zahtjevima sigurnosti utvrđenima člankom 10. Odluke kao i Prilogom IV.

            III.   UPISIVANJE PODATAKA FIDUCIA

                  3.

                  Za potrebe ove odluke upisivanje za potrebe sigurnosti (u daljnjem tekstu: upisivanje) znači primjena postupaka koji omogućuju čuvanje traga o životnom vijeku podatka FIDUCIA, uključujući njegovo uništenje.

                  4.

                  Upisivanje podataka FIDUCIA osigurava ured FIDUCIA.

                  5.

                  Ured FIDUCIA automatski stavlja oznaku FIDUCIA na podatke ili dokazne elemente podnesene na temelju članka 105. stavka 1. ili 2. Poslovnika. Ured FIDUCIA upisuje podatak FIDUCIA u upisnik podataka FIDUCIA.

                  6.

                  Ured FIDUCIA sastavlja izvještaj koji se prilaže upisniku podataka FIDUCIA navodeći okolnosti primitka podatka. S njim se potom postupa prema pravilima utvrđenima u prethodnom stavku.

                  7.

                  Upisivanje u skladu s točkama 5. i 6. podatka FIDUCIA u upisnik podataka FIDUCIA provodi se ne dovodeći u pitanje upisivanje u svrhu postupka koje provedu osobe koje su bile ovlaštene pristupiti podacima FIDUCIA u tajništvu.

            IV.   UPRAVLJANJE PODACIMA FIDUCIA

         Označivanje

                  8.

                  Ako je KCUI ili bilo koji drugi podatak za koji je upozoreno da bi njegovo priopćavanje ugrozilo sigurnost Unije ili jedne ili više njezinih država članica ili vođenje njihovih međunarodnih odnosa podnesen na temelju članka 105. stavka 1. ili 2. Poslovnika, ured FIDUCIA na njega stavlja oznaku FIDUCIA.

                  9.

                  Oznaka FIDUCIA stavlja se jasno i pravilno na svaki dio dokumenta, neovisno o obliku u kojem se podatak nalazi: papirnati, audio, elektronički ili drugi oblik.

         Stvaranje podatka FIDUCIA

                  10.

                  Samo osoba koja je ovlaštena za pristup podacima FIDUCIA ili osoba za koju se smatra da je za to ovlaštena može stvoriti podatak FIDUCIA kako je on definiran člankom 4. stavcima 2. i 3. ove odluke.

                  11.

                  Svaki podatak koji je stvoren kao FIDUCIA ured FIDUCIA upisuje u upisnik podataka FIDUCIA.

                  12.

                  Svaki podatak koji je stvoren kao FIDUCIA podvrgnut je svim pravilima o postupanju s podacima FIDUCIA, kako su utvrđena ovom odlukom i njezinim prilozima.

         Uklanjanje oznake FIDUCIA

                  13.

                  Podaci FIDUCIA gube svoju oznaku u dvama slučajevima:

                              (a)

                              kad glavna stranka koja je podnijela podatak FIDUCIA odobri njegovo prosljeđivanje drugoj glavnoj stranci, podatak koji je prvotno proslijeđen kao i svi podaci stvoreni na osnovi tog podatka gube svoju oznaku FIDUCIA;

                              (b)

                              kad se podatak FIDUCIA vrati glavnoj stranci koja ga je podnijela.

                  14.

                  Oznaku uklanja ured FIDUCIA, koji to uklanjanje upisuje u upisnik podataka FIDUCIA.

                  15.

                  Uklanjanje oznake FIDUCIA ne podrazumijeva deklasifikaciju KCUI-ja.

            V.   UMNOŽAVANJE PODATAKA FIDUCIA

                  16.

                  Podaci FIDUCIA ne smiju se umnožavati, osim ako je to nužno. U potonjem slučaju umnožavanje provodi ured FIDUCIA, koji primjerke numerira i upisuje.

                  17.

                  Primjerci su podvrgnuti svim pravilima sigurnosti utvrđenima ovom odlukom i njezinim prilozima.

            VI.   UNIŠTAVANJE PODATAKA FIDUCIA

                  18.

                  Kad su podaci ili dokazni elementi koji su podneseni u skladu s člankom 105. stavkom 1. ili 2. Poslovnika vraćeni glavnoj stranci koja ih je podnijela, svi podaci koji u cijelosti ili djelomično preuzimaju sadržaj tih podataka ili dokaznih elemenata kao i eventualni primjerci uništavaju se.

                  19.

                  Uništavanje podataka FIDUCIA iz točke 18. provodi ured FIDUCIA primjenom metoda koje su u skladu s pravilima primjenjivima u okviru institucija Unije u području zaštite KCUI-ja kako bi se spriječila njihova potpuna ili djelomična rekonstrukcija.

                  20.

                  Uništavanje podataka FIDUCIA iz točke 18. provodi se u prisutnosti svjedoka koji je ovlašten za pristup podacima FIDUCIA.

                  21.

                  Ured FIDUCIA sastavlja zapisnik o uništavanju.

                  22.

                  Zapisnik o uništavanju prilaže se upisniku podataka FIDUCIA. Jedan primjerak prosljeđuje se glavnoj stranci koja je podnijela dokument o kojem je riječ.

      PRILOG IV.

         ZAŠTITA PODATAKA FIDUCIA S KOJIMA SE POSTUPA ELEKTRONIČKI

                  1.

                  Ovaj prilog propisuje odredbe za provedbu članka 10.

                  2.

                  S podacima FIDUCIA može se postupati samo na elektroničkim uređajima (radne stanice, pisači, fotokopirni uređaji) koji nisu povezani s informatičkom mrežom i koji su smješteni u prostorijama ureda FIDUCIA.

                  3.

                  Svi elektronički uređaji koji se upotrebljavaju za postupanje s podacima FIDUCIA moraju biti u skladu s pravilima primjenjivima u okviru institucija Unije u području zaštite KCUI-ja. Sigurnost tih uređaja osigurava se tijekom cijelog njihova životnog vijeka.

                  4.

                  Svaka moguća veza na internet (LAN, WLAN, Bluetooth itd.) trajno je isključena.

                  5.

                  Radne stanice opremljene su odgovarajućom antivirusnom zaštitom. Ažuriranja antivirusne zaštite obavljaju se CD-ROM-om ili USB diskom koji se upotrebljavaju isključivo u tu svrhu.

                  6.

                  Memorije pisača i fotokopirnih uređaja brišu se prije svake radnje održavanja.

                  7.

                  Za postupanje po zahtjevima za provjeru iz Priloga I. upotrebljavaju se jedino kriptografski proizvodi odobreni u skladu s pravilima primjenjivima u okviru institucija Unije u području zaštite KCUI-ja.

      PRILOG V.

         SIGURNOST U SLUČAJU VANJSKE INTERVENCIJE

                  1.

                  Ovaj prilog propisuje odredbe za provedbu članka 11.

                  2.

                  Pristup podacima FIDUCIA ugovaratelji mogu imati samo u okviru održavanja informacijskih i komunikacijskih sustava izoliranih od informatičke mreže ili prilikom intervencije koja zahtijeva hitno premještanje podataka FIDUCIA kako bi ih se smjestilo na sigurno mjesto.

                  3.

                  Tijelo za sigurnost izrađuje smjernice u području vanjske intervencije koje osobito obuhvaćaju ovlast osoblja ugovaratelja kao i sadržaj ugovora iz tog priloga.

                  4.

                  Dokumenti u vezi s postupcima javne nabave i ugovor o održavanju informacijskih i komunikacijskih sustava izoliranih od informatičke mreže označavaju se oznakom FIDUCIA ako sadržavaju podatke čije bi otkrivanje moglo ugroziti sigurnost Unije ili jedne ili više njezinih država članica ili vođenje njihovih međunarodnih odnosa. Prilog o sigurnosnim aspektima tog ugovora sadržava odredbe koje obvezuju ugovaratelja na poštovanje minimalnih standarda propisanih ovom odlukom. Nepoštovanje tih minimalnih standarda može biti dovoljan razlog za raskid ugovora.

                  5.

                  Ugovor koji podrazumijeva intervencije koje zahtijevaju hitno premještanje podataka FIDUCIA na sigurno mjesto navodi broj službenika za sigurnost koji moraju imati sigurnosnu ovlast. Ne sadržava nikakve detalje o postupcima koje treba provesti. Taj se ugovor ne označava oznakom FIDUCIA.

                  6.

                  Ugovaratelj ne može podugovoriti aktivnosti definirane u pozivu na nadmetanje i u ugovoru koji uključuje ili zahtijeva pristup podacima FIDUCIA.


title: Odluka Vijeća od 12. svibnja 2011. o sklapanju Sporazuma između Europske unije i Vlade Socijalističke Republike Vijetnama o određenim aspektima usluga u zračnom prometu

text:
               07/Sv. 23

               HR

               Službeni list Europske unije

               100

         32011D0285

               L 132/5

               SLUŽBENI LIST EUROPSKE UNIJE

         ODLUKA VIJEĆA
   od 12. svibnja 2011.
   o sklapanju Sporazuma između Europske unije i Vlade Socijalističke Republike Vijetnama o određenim aspektima usluga u zračnom prometu
   (2011/285/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Vijeće je svojom Odlukom od 5. lipnja 2003. ovlastilo Komisiju da započne pregovore s trećim zemljama o zamjeni pojedinih odredaba u postojećim bilateralnim sporazumima sa sporazumom na razini Unije.

               (2)

               Komisija je u ime Unije postigla Sporazum s Vladom Socijalističke Republike Vijetnama o određenim aspektima usluga u zračnom prometu u skladu s mehanizmima i direktivama u Prilogu Odluci od 5. lipnja 2003.

               (3)

               Sporazum je potpisan u ime Unije, podložno njegovom mogućem kasnijem sklapanju.

               (4)

               Sporazum trebalo bi u skladu s tim odobriti,

         DONIJELO JE OVU ODLUKU:
   Članak 1.
   Ovime se u ime Unije odobrava Sporazum između Europske unije i Vlade Socijalističke Republike Vijetnama o određenim aspektima usluga u zračnom prometu (1).
   Članak 2.
   Predsjednik Vijeća se ovime ovlašćuje da imenuje osobu ili osobe opunomoćene za davanje obavijesti predviđene u članku 7. stavku 1. Sporazuma.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 12. svibnja 2011.

            Za Vijeće

            Predsjednik

         PINTÉR S.

      (1)  SL L 288, 5.11.2010., str. 2.


title: Odluka Političkog i sigurnosnog odbora (ZVSP) 2015/958 od 17. lipnja 2015. o imenovanju zapovjednika snaga EU-a za vojnu operaciju Europske unije na južnom središnjem Sredozemlju (EUNAVFOR MED) (EUNAVFOR MED/1/2015)

text:
               20.6.2015

               HR

               Službeni list Europske unije

               L 156/24

         ODLUKA POLITIČKOG I SIGURNOSNOG ODBORA (ZVSP) 2015/958
   od 17. lipnja 2015.
   o imenovanju zapovjednika snaga EU-a za vojnu operaciju Europske unije na južnom središnjem Sredozemlju (EUNAVFOR MED) (EUNAVFOR MED/1/2015)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38.,
   uzimajući u obzir Odluku Vijeća (ZVSP) 2015/778 od 18. svibnja 2015. o vojnoj operaciji Europske unije na južnom središnjem Sredozemlju (EUNAVFOR MED) (1), a posebno njezin članak 6.,
   budući da:

               (1)

               Vijeće je na temelju članka 6. stavka 1. Odluke (ZVSP) 2015/778 ovlastilo Politički i sigurnosni odbor za donošenje odluka o imenovanju zapovjednika snaga EU-a za vojnu operaciju EUNAVFOR MED.

               (2)

               Zapovjednik operacije EU-a preporučio je imenovanje kontraadmirala Andree GUEGLIA zapovjednikom snaga EU-a za EUNAVFOR MED.

               (3)

               Vojni odbor EU-a podupire tu preporuku.

               (4)

               U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

         DONIO JE OVU ODLUKU:
   Članak 1.
   Kontraadmiral Andrea GUEGLIO imenuje se zapovjednikom snaga EU-a za vojnu operaciju Europske unije na južnom središnjem Sredozemlju (EUNAVFOR MED).
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 17. lipnja 2015.

            Za Politički i sigurnosni odbor

            Predsjednik

         W. STEVENS

      (1)  SL L 122, 19.5.2015., str. 31.